paragraph_text: Ptolemej Filopator je bio sin kralja Ptolemeja III. Euergeta i Berenike II., kćerke kirenskog kralja Maga. Već na početku njegove vladavine majka mu je ubijena, tako da je kralj od tada bio pod uticajem dvorjana i jednog i drugog spola. Ovi dvorjani su poticali Ptolemejeve poroke i usmjeravali njegovu vladavinu u skladu s vlastitim interesima. Ipak, Egipat je spremno dočekao napad seleukidskog kralja Antioha III. Velikog na Koele-Siriju. Ptolemej je nominalno predvodio svoju vojsku u pobjedi kod Rafije 217. god. pre pr. Kr. poslije čega su sjeverne granice njegove kraljevine bile osigurane od napada Seleukida.